1. SZÁMÚ MÓDOSÍTÓ INDÍTVÁNY A 2012. ÉVI ÁLTALÁNOS KÖLTSÉGVETÉSI TERVEZETHEZ

SZAKASZONKÉNTI BONTÁSÚ KIADÁSKIMUTATÁS III. szakasz – Bizottság

Tekintettel:

- az Európai Unió működéséről szóló szerződésre és különösen annak 314. cikkére, összefüggésben az Európai Atomenergia-közösséget létrehozó szerződéssel és különösen annak 106a. cikkével,

- az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1] és különösen annak 37. cikkére,

- az Európai Unió 2012. költségvetési évre vonatkozó, a Bizottság által 2011. május 26-án benyújtott általános költségvetési tervezetére[2],

- „Az átalakuló szomszédság új megközelítése” című közös közlemény[3] és annak javaslatot kísérő pénzügyi kimutatása,

- a „Partnerség a demokráciáért és a közös jólétért a mediterrán térséggel” című közös közlemény[4].

Az Európai Bizottság az indokolásban felsorolt okok miatt a költségvetési hatóság elé terjeszti a 2012. évi általános költségvetés 1. számú módosító indítványát.

TARTALOMJEGYZÉK

1. BEVEZETÉS 4

2. AZ EURÓPAI SZOMSZÉDSÁGI ÉS PARTNERSÉGI TÁMOGATÁSI ESZKÖZ MEGEMELÉSE 4

2.1. HÁTTÉR ÉS ÁTTEKINTÉS 4

2.2. A TOVÁBBI FINANSZÍROZÁS FELHASZNÁLÁSA 6

2.3. KEDVEZMÉNYEZETTEK 7

2.4. A TOVÁBBI FINANSZÍROZÁS FORRÁSAI 7

2.4.1. 2011. évi költségvetés 8

2.4.2. 2012. évi költségvetési tervezet 8

2.4.3. 2013. évi pénzügyi programozás 8

3. KÖVETKEZTETÉS 10

4. ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN 11

SZAKASZONKÉNTI BONTÁSÚ KIADÁSKIMUTATÁS

A szakaszonkénti bontású bevétel- és kiadáskimutatás változásai elérhetők az EUR-Lexen (http://eur-lex.europa.eu/budget/www/index-hu.htm). A szakaszonkénti bontású kimutatások változásainak angol nyelvű változata tájékoztatásul megtalálható a költségvetési mellékletben.

BEVEZETÉS

A 2012. évi általános költségvetési tervezet 1. számú módosító indítványa a következőket tartalmazza:

- a kötelezettségvállalási előirányzatok 400 millió EUR-s emelése a nemrégiben elfogadott „Az átalakuló szomszédság új megközelítése” című közös közlemény[5] nyomon követéseként az EU szomszédságpolitikai régiójában meghozandó további intézkedések fedezésére: 395,5 millió EUR az Európai Szomszédsági és Partnerségi Támogatási Eszközre és 4,5 millió EUR a demokrácia és az emberi jogok európai eszközére,

- a kifizetési előirányzatok 104,1 millió EUR-s kapcsolódó átcsoportosítása más programokból a 4. fejezeten belül: 102,8 millió EUR az Európai Szomszédsági és Partnerségi Támogatási Eszközre és 1,3 millió EUR a demokrácia és az emberi jogok európai eszközére. A kifizetési előirányzatok összességére nézve nem jár hatással.

A kötelezettségvállalási előirányzatok 400 millió EUR-s emelését a 4. fejezet mozgásteréből (246,7 millió EUR) és a rugalmassági eszköz igénybevételével (153,3 millió EUR) fedezik.

AZ EURÓPAI SZOMSZÉDSÁGI ÉS PARTNERSÉGI TÁMOGATÁSI ESZKÖZ MEGEMELÉSE

Háttér és áttekintés

Az európai szomszédságpolitika (ENP) tavaly elindított stratégiai felülvizsgálata olyan területeket tárt fel, amelyeket a szakpolitika révén jelentősen erősíteni lehet. A dél-mediterrán szomszédságban zajló forradalmak és zavargások, valamint az érintett országok népei által kifejezett erőteljes törekvések a politikai és gazdasági változások irányába, a korábbiaknál még elengedhetetlenebbé teszik az EU támogatását, és rámutatnak azon területekre, ahol az EU és a partnerországok képesek és kötelesek is jobban teljesíteni. Az EU ezenkívül továbbra is elkötelezett amellett, hogy tartósan támogatja a demokratizálódási és reformfolyamatokat az egész keleti és déli szomszédságban.

„Az átalakuló szomszédság új megközelítéséről” szóló közlemény ismerteti az európai szomszédságpolitika stratégiai felülvizsgálata eredményeként megszületett javaslatokat, és ebben az összefüggésben mutatja be a Kelet-Európával és a Dél-Kaukázussal kapcsolatos megközelítést, amely a keleti partnerség folyamatos megvalósításán alapul, továbbá a dél-mediterrán szomszédsághoz való viszonyulást az új „Partnerség a demokráciáért és a közös jólétért”[6] című közleménnyel összefüggésében. A „Partnerség a demokráciáért és a közös jólétért” felajánlásával az EU elsősorban az Egyiptomban és Tunéziában beindult demokratikus átalakulást igyekszik támogatni, ami majd a dél-mediterrán szomszédság többi országára is kiterjedhet.

A közös közlemény javasolja a szomszédságpolitika új megközelítésének végrehajtását, és 2013-ig legfeljebb 1 242 millió EUR-ban határozza meg a térség számára szükséges , különböző forrásokból származó további erőforrások összegét .

A Bizottság javasolja az Európai Szomszédsági és Partnerségi Támogatási Eszköz pénzügyi keretének 751 millió EUR -val történő emelését a 2011–2013 közötti időszakra[7] , valamint a demokrácia és az emberi jogok európai eszközének 4,5 millió EUR-s emelését 2012-ben . Mintegy 355,5 millió EUR-t kell átcsoportosítani más eszközökből, a megfelelő igazgatási támogatási kiadásokat is ideértve.

Az alábbi táblázat pontosítja a megerősítendő programokat, a térség számára szükséges kiegészítő további forrásokat, valamint a finanszírozási források lebontását a 2011–2013 közötti időszakra. A tételenkénti hatást a költségvetési melléklet tartalmazza.

(Kötelezettségvállalási előirányzatok, millió EUR)

Áttekintés: Az ENP felülvizsgálatának finanszírozása az uniós költségvetésből – 2011–2013 |

2011 | 2012 | 2013 | Összesen |

1. Emelés, ebből: | 85,460 | 400,000 | 270,000 | 755,460 |

Európai Szomszédsági és Partnerségi Támogatási Eszköz | 85,460 | 395,500 | 270,000 | 750,960 |

A demokrácia és az emberi jogok európai eszköze | 4,500 | 4,500 |

2. Az ENP-térségre irányuló más külső segély és válságkezelési eszközök átcsoportosítása, ebből: | 22,700 | 60,000 | 160,000 | 247,200 |

A demokrácia és az emberi jogok európai eszköze és DCI/nem állami szereplők | 12,700 | 12,700 |

Makroszintű pénzügyi támogatás | 50,000 | 50,000 | 100,000 |

Stabilitási eszköz | 10,000 | 10,000 | 20,000 | 40,000 |

Az EBB-kölcsönök garanciaalapjának képzéséhez szükséges összeg elkülönítése | 90,000 | 90,000 |

RÉSZÖSSZESEN (1+2) | 108,160 | 460,000 | 430,000 | 998,160 |

3. EBB- visszaáramlások újrafelhasználása | 174,000 | 35,000 | 35,000 | 244,000 |

TOVÁBBI FORRÁSOK A TÉRSÉG SZÁMÁRA ÖSSZESEN (1 + 2 + 3) | 282,160 | 495,000 | 465,000 | 1 242,160 |

Az emelések finanszírozásának forrásai, ebből: | 85,460 | 400,000 | 270,000 | 755,460 |

4. fejezet mozgástere | 246,656 | 246,656 |

Rugalmassági eszköz | 153,344 | 153,344 |

Átcsoportosítás, ebből: | 85,460 | 270,000 | 355,460 |

DCI | 51,000 | 100,000 | 151,000 |

Hozzájárulás az EBRD-hez | 34,460 | 34,460 |

IPA | 60,000 | 60,000 |

Rugalmassági eszköz | 70,000 | 70,000 |

Egyéb, különösen KKBP | 40,000 | 40,000 |

Kiegészítő finanszírozás a sürgősségisegély-tartalékból, ebből: | 65,000 | 65,000 |

Humanitárius támogatási eszköz | 60,000 | 60,000 |

Polgári védelmi intervenciók harmadik országokban | 5,000 | 5,000 |

MINDÖSSZESEN | 347,160 | 495,000 | 465,000 | 1 307,160 |

Ez a módosító indítvány az ENP új megközelítését végrehajtó emelés 2012. évi részletéhez kapcsolódik, és ennek megfelelően módosítja a 2012. évi költségvetési tervezet vonatkozó költségvetési tételeit, 400 millió EUR -val növelve az Európai Szomszédsági és Partnerségi Támogatási Eszköz, valamint a demokrácia és az emberi jogok európai eszköze kötelezettségvállalási előirányzatait. Figyelembe véve az ütemezést és a végrehajtás feltételeihez kapcsolódó bizonytalanságokat, a Bizottság azt javasolja, hogy újra különítsenek el 120,1 millió EUR-t a 2012. évi költségvetési tervezetbe már belefoglalt kifizetési előirányzatokból (lásd a költségvetési mellékletet). Szükség esetén és a térség felvevőképességétől függően a Bizottság az év folyamán további kifizetési előirányzatokat igényelhet átcsoportosítások és/vagy költségvetés-módosítás révén.

A Bizottság külön átcsoportosítási kérelmeket nyújt be a költségvetési hatóságnak az Európai Szomszédsági és Partnerségi Támogatási Eszköz 2011. évi költségvetésben lévő előirányzatainak átcsoportosítása érdekében.

Az Európai Szomszédsági és Partnerségi Támogatási Eszköz jogi kerete kiválóan alkalmas a felülvizsgálat során azonosított új együttműködési intézkedések sorának fenntartására. A javasolt emelés összhangban áll a költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás[8] 37. pontjával, mivel választ jelent az „ új, objektív, hosszú távú, egyértelmű és pontosan megindokolt körülményekre, a program végrehajtásából származó eredmények figyelembevételével. ”

A további finanszírozás felhasználása

A térség népeivel való partnerség további erősítésére, a fenntartható és inkluzív növekedés előmozdítására, a partnerországok demokratikus átalakulásából eredő további szükségletek fedezésére, a millenniumi fejlesztési célok megvalósításának előmozdítására és a jelen felülvizsgálatból adódó új, különösen a társadalmi partnerség, illetve a vidék- és regionális fejlesztés területét érintő kezdeményezések finanszírozására pénzügyi támogatást biztosítanak.

Az e célkitűzéseket a helyszínen konkrét intézkedésekre átültető új tevékenységek három fő összetevője a következő:

1. összetevő – Demokratikus átalakulás és intézményfejlesztés

A demokratikus átalakulás és intézményfejlesztés támogatása a demokratikus átalakulást célzó átfogó intézményfejlesztési program és az egyéb erre irányuló fellépések révén azon intézmények javára, amelyek a demokratikus társadalmak kulcsfontosságú tényezői és a biztonsági ágazat demokratikus reformját hivatottak elősegíteni. A várható eredmények magukban foglalják az emberi jogok és az alapvető szabadságjogok iránti tisztelet megerősítését, a demokratikus kormányzás javítását, az igazságszolgáltatás függetlenségének és hatékonyságának megerősítését, a korrupció szintjének csökkentését, a biztonsági ágazat demokratikus felügyeletének megerősítését, fokozott mobilitást a határellenőrzés és a bevándorlás hatékonyabb kezelésének köszönhetően, valamint az EU jogi vívmányait jobban közelítő jogszabályokat.

2. összetevő – Szorosabb partnerség kiépítése az emberekkel a diákok, a kutatók és a fiatalok közötti a kapcsolatok kiterjesztése révén, például a felsőoktatás területén folyó együttműködés további erősítésével az egyetemek közötti partnerségek (Erasmus Mundus) és az egyetemek modernizációjára vonatkozó strukturált együttműködés (Tempus) keretében, együttműködés az iskolák között az eTwinning program keretében, valamint intenzívebb kapcsolattartás a fiatalok között.

3. összetevő – Fenntartható, inkluzív növekedés és gazdaságfejlesztés

A fenntartható és inkluzív növekedés előmozdítása a partnerországban a kis- és középvállalkozások (kkv-k) támogatásával, valamint a társadalmi különbségek kezelésével az EU kohéziós és vidékfejlesztési szakpolitikájára épülő „kísérleti programok” keretén belül.

Az Európai Szomszédsági és Partnerségi Támogatási Eszközön túl a demokrácia és az emberi jogok európai eszközén keresztül is nyújtanak költségvetési támogatást a térség számára. A demokrácia és az emberi jogok európai eszköze közvetlen pénzügyi támogatást tesz lehetővé a civil társadalom olyan szereplői számára, mint az emberi jogok védelmezői, illetve a nem kormányzati szervezetek (NGO-k). A Bizottság javasolja, hogy a demokratikus átalakulás szakaszában lévő civil társadalom támogatása érdekében további 4,5 millió EUR -val növeljék a 2012. évi költségvetési tervezetben a 19 04. alcím (Demokrácia és emberi jogok európai eszköze – EIDHR) keretét.

Kedvezményezettek

A megújult európai szomszédságpolitika révén az EU támogatni kívánja a mélyreható demokrácia megvalósításának előmozdítását és különösen az Egyiptomban és Tunéziában elindult demokratikus átalakulást, amely más országokra is átterjedhet. E folyamat fenntarthatósága érdekében ezt a demokratikus intézmények reformjának és gazdasági növekedésnek kell kísérnie. A szomszédos országok lakosainak látniuk kell, hogy az EU készen áll segítségükre sietni az átalakulás e nagy erőpróbát jelentő időszakában.

Míg a „társadalmakkal folytatott partneri viszony” (2. összetevő) erősítésére irányuló tevékenységek az összes partnerország előnyére válnak, a másik két összetevő keretében nyújtott támogatást a „többért többet” kínáló megközelítéssel, kölcsönös felelősségvállalás alapján kapják a partnerországok.

Ez az emelt összegű EU-támogatás attól függ majd, hogy a kedvezményezettek milyen eredménnyel építik és konszolidálják a demokráciát és tartják tiszteletben a jogállamiságot. Minél gyorsabban és minél előrébb halad egy ország a belső reformjaiban, annál több támogatást kap az EU-tól, az uniós költségvetésből nyújtott támogatást is ideértve. Ezek az előnyös kötelezettségvállalások az egyes országok igényeihez, illetve a regionális környezethez igazodnak majd. Azt hivatottak elismerni, hogy a jelentős reformok lényeges induló költséggel járnak. Azokkal az országokkal kapcsolatban, amelyek nem visznek véghez reformokat, az EU átgondolja, sőt akár csökkentheti is a finanszírozást.

A további előirányzatokat a költségvetés alábbi tételeibe viszik be:

- a 19 08. alcímen belül a szomszédságpolitikában részt vevő mediterrán országokkal folytatott pénzügyi együttműködés költségvetési jogcímébe (308,75 millió EUR a 19 08 01 01. jogcímen) és a szomszédságpolitikában részt vevő kelet-európai országokkal folytatott pénzügyi együttműködés költségvetési jogcímébe (75 millió EUR a 19 08 01 03. jogcímen) a dél-mediterrán térségben zajló demokratikus átalakuláshoz kapcsolódó fokozott igények fedezésére. Amennyiben azonban a feltételekhez kötöttség újonnan létrehozott alapelvei – differenciáltság és „többet többért” – szükségessé teszik, a pénzeszközök felosztását a költségvetés végrehajtásának folyamán átcsoportosítások révén ki lehet igazítani. Az Európai Szomszédsági és Partnerségi Támogatási Eszköz emelése az igazgatási kiadásokat is érinti (19 01 04 02. jogcím) 11,75 millió EUR összegben,

- a demokrácia és az emberi jogok európai eszközének költségvetési tételén belül (19 04 01. jogcímcsoport) a dél-mediterrán térségben zajló demokratikus átalakulás támogatását célzó egyedi kezdeményezések fedezésére (4,5 millió EUR).

A további finanszírozás forrásai

A térség számára nyújtandó további finanszírozás a meglévő külkapcsolati eszközökön belüli és azokból történő átcsoportosítás és újraprogramozás révén valósul meg, amelyet a többéves pénzügyi keret 4. fejezete felső kiadási korlátja el nem különített mozgásterének, valamint a rugalmassági eszköz 2012. évi igénybevételének javasolt felhasználása egészít ki.

2011. évi költségvetés

2011-re a további 85,5 millió EUR-t a fejlesztési együttműködési eszközből (51 millió EUR) és az Európai Újjáépítési és Fejlesztési Banknak nyújtott uniós hozzájárulás csökkentéséből (34,5 millió EUR) származó előirányzatok átcsoportosítása révén bocsátják rendelkezésre.

2012. évi költségvetési tervezet

A jelenlegi módosító indítványban 2012-re igényelt további 400 millió EUR-t a következőkből fedezik:

- a 4. fejezet kiadásainak felső korlátja alatt fennmaradó, el nem különített mozgástérből (246,7 millió EUR). A 2012. évi költségvetési tervezetben lévő jelenlegi mozgástér egy részét úgy hozták létre, hogy lecsökkentették a 2012-re eredetileg programozott összegeket a fejlesztési együttműködési eszköz (89 millió EUR), az előcsatlakozási támogatási eszköz (60 millió EUR), valamint a stabilitási eszköz (60 millió EUR) vonatkozásában. A szükséges kifizetési előirányzatokat ugyancsak ezekből a programokból különítik majd el újra,

- a rugalmassági eszközből 153,3 millió EUR összegben.

Amint azt a 2012-re vonatkozó kimutatástervezet politikai bemutatása tartalmazza, néhány fellépés – így például a fejlesztési együttműködési eszköz, az előcsatlakozási támogatási eszköz és a stabilitási eszköz – esetében az eredetileg tervezett emeléseket bizonyos teljesítménymutatók – így a késedelmes végrehajtás, a nem megfelelő felvevőképesség, valamint az egyértelműen meghatározott igények hiánya – alapján bizonyos mértékig mérsékelték.

A fejlesztési együttműködési eszköz keretében folytatott országprogramok vizsgálata során számos lehetséges csökkentést tártak fel a többéves nemzeti indikatív programok esetében, különösen latin-amerikai és ázsiai országok vonatkozásában.

A szomszédságban zajló események rendkívüli jelentősége, valamint az a tény, hogy az EU-nak igénye és érdeke is, hogy megfelelően kezelje ezeket az eseményeket, teljes mértékben igazolja a 246,7 millió EUR-s teljes mozgástér e célra történő felhasználását. A finanszírozás tekintetében fennmaradó hiányt a rugalmassági eszköz alkalmazásával fedezik majd.

2013. évi pénzügyi programozás

A 2013-ra szükséges 270 millió EUR további finanszírozást előreláthatóan a fejlesztési együttműködési eszköz (100 millió EUR), az előcsatlakozási támogatási eszköz (60 millió EUR), a stabilitási eszköz (70 millió EUR), illetve egyéb eszközök, így a közös kül- és biztonságpolitikai költségvetés (40 millió EUR) forrásaiból átcsoportosítással biztosítjuk[9].

A javasolt átcsoportosítások a hivatalos fejlesztési segély semmilyen csökkentését nem vonják maguk után. Annak ellenére, hogy az újra elkülönített forrásokat más jogalap keretében kötötték le és folyósították, biztosítani fogjuk, hogy ezek a források továbbra is a fejlesztési együttműködési eszközről szóló 1905/2006/EK rendelet 2. cikkében foglalt elsődleges és átfogó célkitűzéseire összpontosítanak majd, nevezetesen arra, hogy „ a partnerországokban és -régiókban a fenntartható fejlődés összefüggésében – beleértve a millenniumi fejlesztési célok elérésére való törekvéseket – felszámolja a szegénységet, valamint előmozdítsa a demokrácia, a jó kormányzás, továbbá az emberi jogok és a jogállamiság tiszteletben tartását ”.

2.5 Kiegészítő finanszírozás az Európai Szomszédsági és Partnerségi Támogatási Eszközön és a demokrácia és az emberi jogok európai eszközén kívül

Amint a fentiekben említettük, a kölcsönös elszámoltathatóságon és az egyetemes emberi jogok, a demokrácia és a jogállamiság értékei iránti elkötelezettségen alapuló szomszédságpolitika végrehajtásához 2013-ig 1 242 millió EUR többletforrásra lesz szükség. Az Európai Szomszédsági és Partnerségi Támogatási Eszköz és a demokrácia és az emberi jogok európai eszköze pénzügyi keretének fentiekben bemutatott megemelésén túl a térség számára nyújtott új erőforrások a következőket foglalják magukban:

- finanszírozás átcsoportosítása az Európai Szomszédsági és Partnerségi Támogatási Eszközre már költségvetésbe bevitt és programozott összegeken belül a tematikus eszközökből (2011–2012-re 8,9 millió EUR-t már előirányoztak), valamint a fejlesztési együttműködési eszközön belül olyan egyéb programokból, mint a Nem Állami Szereplők Tematikus Programja (3,8 millió EUR),

- a stabilitási eszköz felhasználása (40 millió EUR)[10],

- hitelgarancia-alap képzése a déli együttműködés céljaira az EBB-n keresztül nyújtott hitelhez szükséges garancia (90 millió EUR) előteremtésére[11],

- makro-finanszírozási támogatási eszköz alkalmazása (100 millió EUR)[12],

- a kkv-k tőkebefektetéseinek korábbi műveleteiből visszaáramló pénz felhasználásának lehetővé tétele az Európai Beruházási Bank (EBB) számára (244 millió EUR). Ehhez a Tanácsnak el kell fogadnia az Európai Szomszédsági és Partnerségi Támogatási Eszközről szóló rendelet 23. cikkének javasolt módosítását.

Ezzel párhuzamosan a jelenlegi nemzeti indikatív programok középpontjába az új partnerségi programok célkitűzései kerülnek, 150 millió EUR átcsoportosítása történik meg az Európai Szomszédsági és Partnerségi Támogatási Eszköz forrásaiból az ENP új Civil Társadalom Konstrukciójába és egyéb tevékenységekre, amelyek a társadalmakkal fennálló partneri kapcsolatok erősítését szolgálják.

A válságkezelés terén a programozott összegeken felül további uniós költségvetési forrásokat vettek igénybe a Líbiából érkező menekültek helyzetének kezelése érdekében.

E célból 2011-ben 30 millió EUR-t csoportosítottak át a sürgősségisegély-tartalékból a humanitárius segélyek keretének feltöltésére az év elején; a tartalékból további 30 millió EUR átcsoportosításáról szóló javaslat jelenleg folyamatban van.

KÖVETKEZTETÉS

A 2012. évi költségvetési tervezetre vonatkozó 1. számú módosító indítvány a következőket tartalmazza:

- a kötelezettségvállalási előirányzatok 400 millió EUR-s emelése a nemrégiben elfogadott „ Az átalakuló szomszédság új megközelítése ” című közös közlemény[13] nyomon követéseként az EU szomszédságpolitikai régiójában meghozandó további intézkedések fedezésére: 395,5 millió EUR az Európai Szomszédsági és Partnerségi Támogatási Eszközre és 4,5 millió EUR a demokrácia és az emberi jogok európai eszközére,

- a kifizetési előirányzatok 104 millió EUR-s kapcsolódó átcsoportosítása más programokból a 4. fejezeten belül: 102,8 millió EUR az Európai Szomszédsági és Partnerségi Támogatási Eszközre és 1,3 millió EUR a demokrácia és az emberi jogok európai eszközére. A 2012. évi költségvetési tervezetben igényelt kifizetési előirányzatok összességére nézve nem jár hatással.

A Bizottság javasolja, hogy a kötelezettségvállalási előirányzatok 400 millió EUR-s emelését a 4. fejezet kiadásainak felső korlátja alatt fennmaradó, el nem különített mozgástérből (246,7 millió EUR), valamint a rugalmassági eszköz igénybevétele révén (153,3 millió EUR) fedezzék.

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN

Pénzügyi keret Fejezet/alfejezet | 2012. évi pénzügyi keret | 2012. évi költségvetési tervezet | 1/2012. sz. módosító indítvány | 2012. évi költségvetési tervezet + 1/2012. sz. módosító indítvány |

| Kötelezettségvállalási előirányzatok | Kifizetési előirányzatok | Kötelezettségvállalási előirányzatok | Kifizetési előirányzatok | Kötelezettségvállalási előirányzatok | Kifizetési előirányzatok | Kötelezettségvállalási előirányzatok | Kifizetési előirányzatok | | 1. FENNTARTHATÓ NÖVEKEDÉS | | | | | | | | | | 1a. Versenyképesség a növekedésért és a foglalkoztatásért |14 853 000 000 | |15 223 600 752 |12 566 134 008 | | |15 223 600 752 |12 566 134 008 | |1b. Kohézió a növekedésért és foglalkoztatásért |52 761 000 000 | |52 738 876 141 |45 134 800 000 | | |52 738 876 141 |45 134 800 000 | | Összesen | 67 614 000 000 | | 67 962 476 893 |57 700 934 008 | | | 67 962 476 893 |57 700 934 008 | | Mozgástér 1 | | | 151 523 107 | | | | 151 523 107 | | | 2. A TERMÉSZETI ERŐFORRÁSOK MEGŐRZÉSE ÉS KEZELÉSE | | | | | | | | | | Ebből: a piachoz kapcsolódó kiadások és közvetlen kifizetések |48 093 000 000 | |44 179 737 305 |44 102 837 025 | | |44 179 737 305 |44 102 837 025 | | Összesen | 60 810 000 000 | | 60 158 443 305 |57 948 376 981 | | | 60 158 443 305 |57 948 376 981 | | Mozgástér 2 | | | 651 556 695 | | | | 651 556 695 | | | 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE | | | | | | | | | | 3a. Szabadság, biztonság és a jog érvényesülése |1 406 000 000 | |1 340 381 000 |868 333 500 | | |1 340 381 000 |868 333 500 | |3b. Uniós polgárság3 |699 000 000 | |683 471 000 |645 659 400 | | |683 471 000 |645 659 400 | | Összesen | 2 105 000 000 | | 2 023 852 000 |1 513 992 900 | | | 2 023 852 000 |1 513 992 900 | | Mozgástér | | | 81 148 000 | | | | 81 148 000 | | | 4. AZ EURÓPAI UNIÓ MINT GLOBÁLIS SZEREPLŐ 4 | 8 997 000 000 | | 9 009 280 576 |7 293 724 333 |400 000 000 | |9 409 280 576 |7 293 724 333 | | Mozgástér | | | 246 656 424 | | | | -153 343 576 | | | 5. IGAZGATÁS 5 | 8 670 000 000 | | 8 281 389 366 |8 281 684 366 | | | 8 281 389 366 |8 281 684 366 | | Mozgástér | | | 472 610 634 | | | | 470 610 634 | | | ÖSSZESEN | 148 196 000 000 |141 360 000 000 |147 435 442 140 |132 738 712 588 |400 000 000 | |147 835 442 140 |132 738 712 588 | | Mozgástér | | | 1 603 494 860 |8 815 287 412 | | | 1 201 494 860 |8 815 287 412 | | 1 Az 1a. fejezet alatt fennmaradó mozgástér számításában nem szerepel az Európai Globalizációs Alkalmazkodási Alap (EGF).

2 A modulációból a vidékfejlesztéshez, valamint a gyapotból és a borból a gyapot- és bortermelő régiók szerkezetátalakításához történő átcsoportosításokat (3 150,4 millió EUR) követően.

3 Az Európai Unió Szolidaritási Alapjából származó összeg a költségvetésben a megfelelő fejezetek felső korlátját túllépve szerepel, a 2006. május 17-i intézményközi megállapodásnak (HL C 139., 2006.6.14.) megfelelően.

4 A 4. fejezetben a 2012-ben fennmaradó mozgástér kiszámítása során nem vették figyelembe a sürgősségi segélyre képzett tartalékot (258,9 millió EUR). A felső korlát fölötti 153,3 millió EUR-t a rugalmassági eszköz igénybevételével fedezik.

5 Az 5. fejezet felső korlátja alatt fennmaradó mozgástér kiszámítása során figyelembe vették a 2007–2013 közötti időszakra vonatkozó pénzügyi keret 1. lábjegyzetét a személyzet által a nyugdíjrendszerbe fizetett 84 millió EUR-s hozzájárulás erejéig.

[1] HL L 248., 2002.9.16., 1. o.

[2] COM(2011) 300.

[3] COM(2011) 303.

[4] COM(2011) 200.

[5] COM(2011) 303.

[6] COM(2011) 200.

[7] Ezek az előirányzatok hozzáadódnak a 2011–2013 közötti időszakra vonatkozó Európai Szomszédsági és Partnerségi Támogatási Eszköz keretében biztosított 5 700 millió EUR-hoz.

[8] HL C 139., 2006., 1. o.

[9] A főképviselő javaslata alapján, valamint a KKBP-költségvetésre alkalmazandó különös szabályok alapján kezdeményezhető.

[10] A stabilitási eszköz pontos összege attól függ majd, milyen alkalmas beruházásokat találunk. Amennyiben e projektek összege nem éri el a 40 millió EUR-t, az egyenleg átkerül az Európai Szomszédsági és Partnerségi Támogatási Eszközhöz.

[11] Amennyiben a Tanács és a Parlament az EBB külső mandátumának középtávú vizsgálata keretében beleegyezik a Keleti Partnerség felső korlátjának emelésébe, megtörténik a garanciaalap képzéséhez szükséges összeg elkülönítése. Megjegyzendő, hogy a garanciaalapról szóló rendelettel (480/2009/EK, Euratom tanácsi rendelet) összhangban a szükséges tartalék képzése 2013-tól kezdődik, és több éven át tart.

[12] Az eszköz keretében mozgósítandó pontos összeg az IMF támogatásával végrehajtott gazdasági stabilizációs és reformprogramok keretében azonosított, MFA támogatásra jogosult országok finanszírozási igényétől függ. Amennyiben az MFA-programokhoz szükséges összeg nem éri el a 100 millió EUR-t, az egyenleg átkerül az Európai Szomszédsági és Partnerségi Támogatási Eszközbe.

[13] COM(2011) 303.